
     U    I M E   R E P U B L I K E   H R V A T S K E
R J E Š E N J E
Općinski sud u Osijeku, po sutkinji Dunji Bertok, na temelju prijedloga više sudske savjetnice - specijalistice Ive Jakopović, uz sudjelovanje zapisničarke Ksenije Laslo, rješavajući u prekršajnom postupku protiv I. okrivljene pravne osobe DUGA DINARA d.o.o., GLAVNA PODRUŽNICA KNIN za usluge i protiv II. okrivljenika odgovorne osobe u pravnoj osobi Petra Šakana, zbog prekršaja iz čl.229.st.1.toč.3. i st. 2. Zakona o radu (Narodne novine, broj: 93/14, 127/17, 98/19, 151/22, 46/23, 64/23), prekršaja iz čl.172.st.2.toč.5. i st.3. Zakona o mirovinskom osiguranju (Narodne novine broj: 157/13, 151/14, 33/15, 93/15, 120/16, 18/18, 62/18, 115/18, 102/19, 84/21 i 119/22), prekršaja iz čl.150.st.1.toč.2. i st.2. Zakona o obveznom zdravstvenom osiguranju (Narodne novine, broj: 80/13, 137/13, 98/19, 33/23) te prekršaja iz čl.247.st.2.toč.1. i 5. Zakona o strancima (Narodne novine, broj: 133/20, 114/22, 151/22 i 40/25), u povodu optužnog prijedloga Državnog inspektorata, Područnog ureda Osijek, Službe za nadzor radnih odnosa, zapošljavanja i upućivanja, klasa: UP/I-116-02/25-01/203 urbroj: 443-02-01-11-25-20 od 12. lipnja 2025., dana 17. kolovoza 2026. 
r i j e š i o   j e
 Na temelju čl.161.st.4. Prekršajnog zakona (Narodne novine 107/07, 39/13, 157/13, 110/15, 70/17, 118/18, 114/22) odbacuje se optužni prijedlog Državnog inspektorata, Područnog ureda Osijek, Službe za nadzor radnih odnosa, zapošljavanja i upućivanja, klasa: UP/I-116-02/25-01/203 urbroj: 443-02-01-11-25-20 od 12. lipnja 2025.
		Obrazloženje
1.	Ovlašteni tužitelj je 12. lipnja 2025. podnio optužni prijedlog protiv I. okrivljene pravne osobe DUGA DINARA d.o.o., GLAVNA PODRUŽNICA KNIN za usluge i protiv II. okrivljenika Petra Šakana, zbog prekršaja iz čl.229.st.1.toč.3. i st. 2. Zakona o radu, prekršaja iz čl.172.st.2.toč.5. i st.3. Zakona o mirovinskom osiguranju, prekršaja iz čl.150.st.1.toč.2. i st.2. Zakona o obveznom zdravstvenom osiguranju te prekršaja iz čl.247.st.2.toč.1. i 5. Zakona o strancima.
2.	Naime, sud je dopisom od 9. veljače 2026. pozvao ovlaštenog tužitelja da u roku od 15 dana od primitka dopisa nadopuni optužni prijedlog na način da dostavi sudu dokaz da je I. okrivljenoj pravnoj osobi i II. okrivljeniku uredno dostavljena obavijest iz čl.109.a Prekršajnog zakona s obzirom na to da isto nije dostavljeno uz optužni prijedlog te ga je upozorio da ukoliko ne postupi prema uputi suda u ostavljenom roku, optužni prijedlog biti će odbačen sukladno odredbi iz čl.161.st.4. Prekršajnog zakona. 
3.	Odredbom čl.161.st.4. Prekršajnog zakona propisano je da ako uz optužni prijedlog nije priložena obavijest iz čl.109.a Prekršajnog zakona potpisana od strane počinitelja ili kopija te obavijesti uz dokaz o dostavi ili potvrdu o obavljenoj dostavi ako je ta obavijest dostavljena sukladno čl.145. ili čl.148. Prekršajnog zakona, pozvat će se tužitelj da je u određenom roku pribavi i sastavljenu prema čl.109.a st.1. i 2. Prekršajnog zakona dostavi. Nadalje, propisano je da ako tužitelj tako ne postupi u ostavljenom roku, sud će rješenjem odbaciti optužni prijedlog.
4.	Ovlašteni tužitelj u dopisu upozoren je na posljedice nepostupanja prema uputi suda u ostavljenom roku, odnosno da će optužni prijedlog biti odbačen sukladno odredbi čl.161.st.4. Prekršajnog naloga, a razvidno je da je tužitelj 17. veljače 2026. uredno zaprimio navedeni dopis te sudu nije dostavio traženo u ostavljenom roku od 15 dana od primitka dopisa, stoga je odlučeno kao u izreci ovog rješenja.
5.	Slijedom svega navedenog, kako ovlašteni tužitelj nije postupio u skladu s uputom suda, odlučeno je kao u izreci ovog rješenja.

U Osijeku 17. kolovoza 2026.


Zapisničarka							      Sutkinja
Ksenija Laslo 	                                                        Dunja Bertok 



UPUTA O PRAVNOM LIJEKU:
Protiv ovog rješenja stranke imaju pravo na žalbu u roku od tri dana od dana primitka odluke. Žalba se podnosi putem ovog suda u dva istovjetna primjerka, a o istoj odlučuje Visoki prekršajni sud Republike Hrvatske.


DOSTAVITI:

1. I. okrivljeniku 
2. II. okrivljeniku
3. Tužitelju
4. Arhiv. 

